2011D0106 — SL — 15.02.2011 — 000.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti





popravljena z:









▼B

►C1 SKLEP SVETA 2011/106/EU

z dne 15. februarja 2011 ◄

o prilagoditvi in podaljšanju obdobja uporabe ukrepov iz Sklepa 2002/148/ES o sklenitvi posvetovanj z Zimbabvejem po členu 96 Partnerskega sporazuma AKP-ES







SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 217 Pogodbe, ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 ( 1 ) in spremenjenega v Ouagadougouju, Burkina Faso, 23. junija 2010 ( 2 ), v nadaljnjem besedilu: Partnerski sporazum AKP-EU, in zlasti člena 96 Partnerskega sporazuma AKP-ES, ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti in upoštevati pri izvajanju Partnerskega sporazuma AKP-ES ( 3 ), ter zlasti člena 3 Notranjega Sporazuma, ob upoštevanju predloga Evropske komisije, ob upoštevanju naslednjega: (1) S Sklepom Sveta 2002/148/ES ( 4 ), so bila posvetovanja z Republiko Zimbabve po členu 96(2)(c) Partnerskega sporazuma AKP-EU zaključena in sprejeti ustrezni ukrepi, kakor so opredeljeni v Prilogi k navedenemu sklepu. (2) S Sklepom Sveta 2010/97/SZVP ( 5 ) so se ukrepi, navedeni v Prilogi k Sklepu 2002/148/ES prilagodili in njihovo obdobje uporabe se je podaljšalo za nadaljnjih 12 mesecev do 20. februarja 2011. (3) Potrdilo se je, da je oblikovanje vlade narodne enotnosti (Governement of National Unity - GNU) v Zimbabveju priložnost za ponovno vzpostavitev konstruktivnih odnosov med Evropsko unijo in Zimbabvejem ter za podporo izvajanju programa reform Zimbabveja. (4) Vendar pomanjkanje napredka GNU pri izvajanju nekaterih bistvenih elementov Partnerskega sporazuma AKP-EU h kateremu se je GNU zavezala v splošnem političnem dogovoru o delitvi oblasti, spodkopava to priložnost. (5) Zato bi bilo treba podalšati obdobje uporabe ukrepov iz Sklepa 2002/148/ES. Ukrepe bi bilo treba redno pregledovati v luči dejanskega napredka – ob upoštevanju naslednjega: SPREJEL NASLEDNJI SKLEP:







Člen 1

Uporaba ukrepov iz dopisa, priloženega k temu sklepu, kot ustreznih ukrepov v smislu člena 96(2)(c) Partnerskega sporazuma AKP-EU se podaljša.

Ti ukrepi se uporabljajo do 20. februarja 2012. Ukrepi se redno pregledujejo.

Člen 2

Dopis, priložen k temu sklepu se naslovi na predsednika Zimbabveja Mugabeja, v vednost pa se ga pošlje predsedniku vlade Tsvangiraiju in njegovemu namestniku Mutambari.

Člen 3

Ta sklep začne veljati na dan sprejetja.

Člen 4

Ta sklep se objavi v Uradnem listu Evropske unije.









PRILOGA

DOPIS PREDSEDNIKU ZIMBABVEJA

Evropska unija pripisuje določbam člena 9 Partnerskega sporazuma AKP-EU izreden pomen. Spoštovanje človekovih pravic, demokratičnih institucij in pravne države so kot bistveni elementi navedenega sporazuma temelj naših odnosov.

Z dopisom z dne 19. februarja 2002 Vas je Evropska unija obvestila o svoji odločitvi, da bo sklenila posvetovanja po členu 96 Partnerskega sporazuma AKP-EU in sprejela ustrezne ukrepe v smislu člena 96(2)(c) navedenega sporazuma.

Z dopisom z dne 15. februarja 2010 Vas je Evropska unija obvestila o svoji odločitvi, da ne bo preklicala ustreznih ukrepov in da bo obdobje njihove uporabe podaljšala do 20. februarja 2011.

Evropska unija se veseli napredka, ki je bil dosežen na podlagi splošnega političnega dogovora o delitvi oblasti po vzpostavitvi vlade narodne enotnosti (Governement of National Unity - GNU) leta 2009. Evropska unija poudarja velik pomen političnega dialoga po členu 8 Partnerskega sporazuma AKP-EU, ki se je na prošnjo vlade Zimbabveja uradno začel na srečanju ministrske trojke med Zimbabvejem in EU 18. in 19. junija 2009 v Bruslju. Na zadnjem ministrskem srečanju 2. julija 2010 je skupna delegacija Zimbabveja, ki jo je vodil minister Mangoma, predložila posodobljeno različico načrta zavezanosti za uresničevanje dogovora za delitev oblasti. Evropska unija je zabeležila dosedanji napredek pri izvajanju dogovora o delitvi oblasti in vlado Zimbabveja, z dopisom z dne 29. septembra 2010 obvestila, o okvirni dodelitvi sredstev iz desetega ERS (130 milijonov EUR, ki bodo na voljo po prenehanju veljave ukrepov po členu 96 in podpisu državne strategije). Evropska unija ostaja predana nadaljnjemu stopnjevanju političnega dialoga iz člena 8.

Evropska unija podpira nenehna prizadevanja GNU za izvajanje dogovora o delitvi oblasti ter pozdravlja dosežene uspehe pri stabilizaciji gospodarstva in ponovni vzpostavitvi osnovnih socialnih storitev. Vendar Evropska unija obžaluje, da ni bilo večjega napredka pri ključnih političnih sporazumih v okviru dogovora o delitvi oblasti.

Evropska unija spodbuja vse stranke GNU, da naj ostanejo predane izvajanju demokratičnih reform, kakor so zapisane v dogovoru o delitvi oblasti. Evropska unija meni, da je napredek na tem področju, kot na primer dogovor med strankami GNU o dejanskih korakih proti oblikovanju okolja za mirne in verodostojne volitve, velikega pomena.

V tem oziru Evropska unija pozdravlja okrepljeno regionalno diplomacijo ter trud Južnoafriške razvojne skupnosti (SADC) in njenih držav članic, da ustvarijo okolje primerno za izpeljavo volitev.

V luči zgoraj navedenega je Evropska unija sklenila podaljšati obdobje uporabe ustreznih ukrepov iz Sklepa Sveta 2002/148/ES do 20. februarja 2012 in je zato prilagodila Sklep Sveta 2010/97/SZVP. Evropska unija bi rada zagotovila Zimbabveju, da ostaja še naprej pripravljena sodelovati in kadarkoli pregledati omejitve razvojnega sodelovanja. Upamo na dejanski napredek, ki bo ponovno dovolil polno sodelovanje. V tem oziru bo Evropska unija tesno spremljala korake, ki jih bo povzela vlada Zimbabveja za zagotovitev verodostojnih volitev.

S spoštovanjem,

Za Evropsko unijo